Soek resultate: Schalkie van Wyk
Wiandri Rosseau keer terug na haar geliefde plattelandse Huis Groeneweide in Beminde vreemdeling​. Die stroewe nutsman Floors bly ook nou daar. Wie ís hy nou eintlik?
Die dorp gons behoorlik wanneer Zandri op Wyedraai aanland in Ruiter van my drome. 'n Gesiene familie het haar in Londen aangetref met 'n kind. Ou vriende kyk Zandri nou met afkeer aan en Ferdinand, haar tienerliefde, het baie verander. Wie is die vrou uit sy verlede?
Lokstem van die liefde: Louise Barnard besef dat Eben Griesel nie met haar gaan trou nie. Sy gee pad na Rheedersdorp. Maar sy hou nie rekening met Lafras de la Rey nie.
Die liefde oorwin: die student Ilse Brink wil met 'n ryk man trou om vir haar behoeftige ouers te kan sorg. Maar haar vriend, Henk Retief, hou Ilse dop.
Man van lig en skadu: Petri Aucamp ontmoet vir Hougaard Reyneke by 'n partytjie. Is hy aan bedorwe Nicolette beloof?
Erika Strauss wil begin om sielkunde te praktiseer, maar skielik is haar eie psige vir haar 'n raaisel. Dis die aantreklike man wat sy in die bure se tuin aangetref het wat haar kop so deurmekaarkrap. Wat sou haar besiel het om die wildvreemdeling te soen en dit boonop te geniet? Wie is hy en waarheen het hy verdwyn? Toe 'n ou vriend kom aanklop vir hulp om sy vrou se irrasionele vrese te besweer, vertrek Erika na 'n Kaapse blomplaas, min wetend dat "Moos" weer haar pad sal kruis . . .
Môre bring 'n nuwe daeraad
Gevangene van gister
Iemand soos jy.
As prinsipale moet Sandri Blanchet haar waardig gedra. Maar toe Marko Waalstra beskuldigings rondslinger, vergeet sy van protokol terwyl die vonke spat. Hy is besorg oor sy susterskind wat met Sandri se halfbroer uitgaan en stel voor hulle moet mekaar beter leer ken ter wille van die tweetjies, maar Sandri skop tee. Mettertyd sien sy 'n sjarmante sy van Marko. Maar toe 'n anonieme brief Marko se identiteit in twyfel trek, is Sandri nog meer onseker oor haar gevoelens vir hom . . .
Jana Richter sien om na haar jonger broer en suster terwyl haar skatryk ouers oorsee reis. Sy vind egter gou uit dat haar ouers heimlik finansiële probleme ondervind. Om sake te vererger, maak die bedrieglike Barry Dreyer 'n oorlas van homself. Gelukkig ontmoet Jana vir sakeman Wilhelm Hoffmann wat haar bystaan wanneer 'n tragedie haar gesin tref.
Waar jong verpleegster Maryna langs die pad vasgeval het met 'n stukkende waaierband, is die orige motorfietsman wat wil kom help die laaste ding waarvoor sy lus het. Teen haar beterwete laat sy tog toe dat Christiaan haar op sy motorfiets laai en haar uit die reenstorm help. By sy tuiste Neckershoogte gekom, moet sy ontdek dat sy deur die stormwaters vasgekeer is op die opstal, alleen met Christiaan. Maryna ken haarself nie so nie, maar sy's dadelik bakvissie oor die mooie, sjarmante man.
Maar dis net 'n oornag-vertoef op Neckershoogte, en die volgende dag gaan Maryna op vakansie. Of dit was die plan, maar Maryna se ma breek aan haar die nuus dat sy dadelik Durban toe moet vlieg om haar moontlik seniele oupa se kaskenades te gaan vasvat. Bitter onwillig vat sy die pad - maar niemand anders nie as Christiaan vind sy in Durban, besig om te veg vir sy erfreg. Haar oupa se sports met die slinkse weduwee is skynbaar hulle albei se probleem, en Maryna sien al hoe dit enige verhouding tussen hulle twee in die kiem kan smoor . .
Kayla se studies is afgeloop en sy keer bly terug na haar geliefde tant Annelize en hul huishoudster, ta Trynie, by Huis Kanferfoelie. Sy's egter nie die enigste nuwe aankomeling nie: Hul nuwe bure is 'n spul hippies met ongelooflik raserige motorfietse, en onder hulle is daar een met taankleurige oë soos 'n arend . . . Kayla en haar motortjie maak abrup kennis met Briand en sy fiets, en sy ontdek dat hy, nes haar ouers op hul beesplaas, in Brasilië werk en eintlik net by die bure kuier. Kayla se hart werk dadelik oortyd, maar sal Briand se oog nie eerder val op haar sexy blonde vriendin Sunette nie?
Dan is dit die een drama ná die ander: Tant Annelize verseg dat Briand ooit sy voete in haar huis mag sit, want sy 'weet' kwansuis hy sal Kayla se lewe verwoes; die huis aan hul ander kant van die hippies word betrek deur 'n immer-repeterende band; en Kayla leer boonop dat Briand nooit ooit wil trou nie.